Source: https://vasarnap.hu/2020/03/19/elutasitottak-az-azonos-nemuek-hazassagat-a-fulop-szigeteken/
Timestamp: 2020-06-01 11:44:17+00:00

Document:
Elutasították az azonos neműek házasságát a Fülöp-szigeteken – vasarnap.hu
Kassab Adonis / 2020. 03. 19.
Üdvözölték a Fülöp-szigetek keresztény egyházvezetői az ország Legfelsőbb Bíróságának azon döntését, ami kimondta: megerősítik korábbi határozatukat, amelyben elutasították az azonos neműek házasságának törvényességét célzó beadványt – írta a Linga.org.
A petíciót még 2015-ben, egy akkor 33 éves ügyvéd és rádióműsor-házigazda, Jesus Nicardo M. Falcis adta be helyi LMBTQ szerveztek támogatásával.
A bíróság első körben szeptemberben utasította el a petíciót azzal az indokkal, hogy a kérelmezőnek nem volt élettársa, ennek ellenére azonos neműek házasságának engedélyezését kérte.
A Catholic News Agency írása arról tájékoztat: az ismételten beadott petíciót a Manilai Legfelsőbb Bíróság január 6-i végzésében végérvényesen elutasította. A bíróság szerint a petíciót benyújtónak nem volt objektív érvelése a korábbi határozat ellen. További beadványra nincs lehetőség.
Falcis most arra törekszik, hogy megtámadja az ország polgári törvénykönyvének azon rendelkezését, amelyek a házasságot férfi és nő között határozza meg.
A bíróság elismerte, az alkotmány nem kifejezetten tiltja az azonos neműek házasságát, ugyanakkor a házasság meghatározásának kérdéseit a jogalkotónak kell kezelnie.
Honesto Ongtioco atya, Cubao egyházmegye püspöke az üggyel kapcsolatban kijelentette:
a katolikus egyház a házasságkötéssel kapcsolatban mindig is Jézus tanításait fogja támogatni, függetlenül attól, hogy az adott állam milyen törvényt hoz majd.
Mervin Castro a Családügyekért felelős püspöki bizottság titkára szerint a bíróság döntése még hiányos, mivel nem tiltja a homoszexuálisok házasságát. Az egyházi vezető felhívta a figyelmet egy jogi kiskapura, ami a parlamenti képviselők kezében van.
– Az országgyűlés fogadhat el új törvényt, ezért a keresztényeknek ébernek kell lenniük! – figyelmeztetett Castro atya.
Maria Sofia Robles, a Párok Krisztusért egyházi csoport tagja a Fides hírügynökségnek elmondta, hogy a hívők meg akarják védeni a házasság szentségét és a hagyományos családmodell intézményét.
A házasság kizárólag egy férfi és egy nő között lehet gyümölcsöző. Ezt mondta elő a természet törvénye is. Örülünk, hogy a bíróság az igazságot fogata el.
Castro atya szerint viszont korai az öröm. A végső győzelem még várat magára, mivel a Fülöp-szigetek alkotmánya nem korlátozza a házasságot szexuális identitás alapján. Ezért még meg kell várni a végső döntést, amit a jogalkotók hoznak majd meg.
Címlapképünk forrása fides.org
Címkék: Ázsia egyneműek házassága Fülöp-szigetek házasság homoszexualitás keresztények

References: bíróság 
 Bíróság 
 bíróság 
 bíróság 
 bíróság 
 bíróság